Odense Adresse-Contoirs Efterretninger, 1820-01-04
Fra nogle Arvefæstere under et Gods er hos Kancellier, forespurgt: a) om de ikke ere berettigede til at betale deres Landgilde og Frihedspenge til Godset, som oprindeligen er bestemte til Species, med Rigsbankpenge Sedler og Tegn efter den ved Forfaldstiden gieldende Qvartalskours, bo om Godset kan være beretttiget til at fordre af Beboerne i Frihedspenge meere for hver Species, end hvad samme nu Rigspankpenge Sølv kan udgjøre efter den i Arvefæsteskjøderne oprindeligen gjorte, og ved en Høiesteretsdom af Novbr. 1812 hjemlede Ansættelse, nemlig 1 Rdlr. 18 sk. D. C. J denne Anledning har Kancelliet under 28 f. M. svaret, ad 1mum, at de, i Betragtning af at de ældre Forpligtelsen, i Species, ifølge Lovgivningen om Pengevæsenets Forandring, ere overgaaede til Forpligtelser i Rigsbankpenge Sølv, maae være berettigede til at erlægge deres Afgivter paa det anbudne Maade med Sedler og Tegn efter Qvartalskoursen og ad 2dum, at Man ikke skjønner rettere, end at de nævnte Beboere bør nyde det Afslag i Speciernes sædvanlig Værd, 2 Rbdlr. Sølv for hver Species, som den i Ansøgningen omtalte Høiesteretsdom af 5 Novbr. 1812 hjemler hvorhos det iøvrigt overlodes Vedkommende, saafremt de maatte ønske det, at underkaste disse Spørgsmaale Dom stolenes Afgjørelse. Den Jnqvisiterne Lorenz Jensen og Hinrich Schmelck for gjentagne Tyverier og Røverier, ved den slesvig-holsteen. ske Kriminalret overgaaede Dom, hvorefter den Førstnævntskulde halshugges med Øxe, hans Krop lægges paa Steil og Hjul og Hovedet sættes paa en Stage, og den Sidste, ligeledes halshugges med Øxe, er, i Betragtning af at Jngen ved de foretagne Røverier havde mistet sit Liv eller lidt nogen ulægelig Skade paa sin Sundhed, af Hs. Majestæt allernaadigst bleven formildet, for Jensen til Kagstrygning, Brændemærke paa Panden og Tugthuusarbeide paa Livstid, og for Schmelck til Kagstrygning og Tugthuusarbeide paa Livstid, dog at denne Formildelse først bekjendtgjøres den efter Dommens Publikation; derimod er den deres Medskyldige, Hermann Lorenzen overgangne Dom, af 15 Aars Tugthuusarbeide allernaadigst bleven stadfæstet. - Lorenz Jensens Vita indeholder især flere Træk, der karakterisere ham som en Gavtyv af første Skuffe. Han er født paa Langenhorner Hede i Bredstedt Amt, og kun 24 Aar gammel. sin Ungdom har han nydt en slet Opdragelse, da hans Fader behandlede ham haardt, brugte ham som Medhielper ved sine Tyverier og ikke lod ham søge Skolen, uden Vinteren før det Aar, da han blev konfirmeret. Saasnart han var kommet ud at tjene, viste han Frugterne af sin Opdragelse, ved at begaae Jndbrud hos Faderen selv, hvorfor han blev dømt til Tugthuusarbeide paa 1 Aar. Nogen Tid derefter blev han for begaaet Tyverie paagrebet i Angeln og udgav sig da, for ikke at blive opdaget, for en ældre endnu ikke konfirmeret Broder, hvilket havde til følge, at han, efter forudgaaet Underviisning i Religionen, blev konfirmeret anden Gang Paaske 1816. Derpaa gik han til Bremen, hvor han tog hollandsk Militærtjeneste, men deserterede, og udøvede efterhaanden en Mængde Tyverier, hvorfor han gjentagne Gange blev fængslet, men fandt bestandig Leilighed til at undvige. Endelig kom han i Ledtog med Jnqvisiten Herman Lorenzen, der foreslog ham at bestiele en af sine egne Slægtninge, til hvilken Ende den tredie Jnqvisit Hinrich Schmelck forbandt sig med dem, og kom de overeens om at Herman Lorenzen, der blot skulde føre dem hen til Huset, kun skulde have den 10de Deel af Byttet. De andre Ti gjorde da, forsynede med Strikker, Jndbrud om Aftenen, bandt Eieren, hans Hustrue og Søn, og da de vidste, at Pengene vare gjemte i Sengen, bleve begge de Gamle kastede ud deraf, og under Trudsler paa Livet henlagte, Manden under en Bænk og Konen i Sønnens Seng, hvor de efter fuldbragt Gierning, lode de Bestiaalne i deres hjelpeløse Tilstand forblive liggende i Kulden, hvilket ogsaa havde til Følge, at Manden laae syg i 3 Uger derefter. Senere har titnævnte Lorenz Jensen endnu begaaet et Par Røverier ved Jndbrud, hvoraf det ene dog mislykkedes formedelst Beboernes raske Modstand. Ogsaa Herman Lorenzen har forhen gjentagne Gange været straffet med Fæstningsarbeide. Maatte det Offentlige kun nu være sikret for, at slige Afskum aldrig oftere skulde undvige!